CELEX: 62016TN0010
Language: et
Date: 2016-01-14 00:00:00
Title: Kohtuasi T-10/16: 14. jaanuaril 2016 esitatud hagi – GABO:mi versus komisjon

29.3.2016   
            
            
               ET
            
            
               Euroopa Liidu Teataja
            
            
               C 111/28
            
         14. jaanuaril 2016 esitatud hagi – GABO:mi versus komisjon
   (Kohtuasi T-10/16)
   (2016/C 111/33)
   Kohtumenetluse keel: inglise
   
      Pooled
   
   
      Hageja: GABO:mi Gesellschaft für Ablauforganisation:milliarium mbH & Co. KG (München, Saksamaa) (esindajad: advokaadid M. Ahlhaus ja C. Mayer)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tunnistada vaidlustatud otsused kehtetuks; ja
            
         
               —
            
            
               mõista kõik kohtukulud, seal hulgas hageja kohtukulud, välja kostjalt
            
         
      Väited ja peamised argumendid
   
   Hageja palub tühistada järgmised kostja otsused:
   
               —
            
            
               2. detsembri 2015. aasta otsus (ref. Ares (2015) 5513293), mis käsitleb seitsmendat raamprogrammi ning 2. detsembri 2015. aasta kiri (ref. Ares (2015) 5513293), mis käsitleb kuuendat raamprogrammi, millega kostja nõudis pärast seitsmenda raamprogrammi lõpetatud toetuslepinguid käsitlevat auditit (RAIA000024) ja pärast kuuendat raamprogrammi käsitlevate lepingute auditit (RAIA000027) summade tagasimaksmist;
            
         
               —
            
            
               võlateade nr 3241514917 (ref. Ares (2015) 5513293), millega kohustatakse hagejat kandma 15. jaanuariks 2016 kostja pangakontole kokku 1 770 417,29 eurot; ja
            
         
               —
            
            
               16. detsembri 2015. aasta kirjaga (ref. Ares (2015)5894346, ref. Ares (2015)5898040, ref. Ares (2015)5899627), 21. detsembri 2015. aasta kirjaga (BUDG/DGA/C4/DB – 025798.4) ja 14. jaanuari 2016. aasta kirjaga (BUDG/DGA/C4/DB – 025798.1) saadetud otsused tasaarvestada iga makse võlateatest nr 3241514917 (ref. Ares (2015) 5513293) tuleneva hageja eeldatava võlaga.
            
         Hageja esitab oma hagi põhjendamiseks neli väidet.
   
               1.
            
            
               Esimese väite kohaselt on vaidlustatud otsused õigusvastased, kuna kõik tagasinõutavad kulud vastavad toetuslepingu artiklis II.14.1 sätestatud toetuskõlblikkuse kriteeriumile.
            
         
               2.
            
            
               Teise väite kohaselt ei vasta vaidlustatud otsused kohaldatavatele vormi- ja menetlusnõuetele ning need rikuvad hea halduse põhimõtet.
            
         
               3.
            
            
               Kolmanda väite kohaselt rikuvad vaidlustatud otsused proportsionaalsuse põhimõtet.
            
         
               4.
            
            
               Neljanda väite kohaselt on vaidlustatud otsustega leppetrahvide sissenõudmine samuti õigusvastane, kuna hagejale ei ole makstud ühtki põhjendamatut rahalist toetust.